UMI ฟินเว่อร์ กำไร Q3/59 เพิ่มขึ้น 7 เท่า
UMI ฟินเว่อร์ กำไร Q3/59 เพิ่มขึ้น 7 เท่า อยู่ที่ 33.06 ล้านบาท จากปีก่อนทำได้ 4.00 ล้านบาท หลังค่าใช้จ่าย-ต้นทุนการดำเนินงานลดลง ขณะที่งวด 9 เดือน กำไรอยู่ที่ 128.48 ล้านบาท เพิ่มขึ้น 11 เท่า จากปีก่อนที่ทำได้ 12.00 ล้านบาท
9 พ.ย. 2559

บริษัท สหโมเสคอุตสาหกรรม จำกัด (มหาชน) หรือ UMI รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 33.06 ล้านบาท  หรือมีกำไรสุทธิ 0.04 บาทต่อหุ้น เพิ่มขึ้น 726% จากช่วงเดียวกันของปีก่อนที่มีกำไรสุทธิ 4.00 ล้านบาท หรือมีกำไรสุทธิ 0.005 บาทต่อหุ้น
ทั้งนี้ผลการดำเนินงานที่มีกำไรเพิ่มขึ้นเนื่องจาก บริษัทมีค่าใช้จ่ายและต้นทุนการดำเนินงานลดลง
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 128.48 ล้านบาท หรือ 0.154 บาทต่อหุ้น เพิ่มขึ้น 1171%  จากช่วงเดียวกันของปีก่อนที่มีกำไรสุทธิ 12.00 ล้านบาท หรือ 0.014 บาทต่อหุ้น